Den første større hoppbakken i St. Moritz var Julierschanze (), som ble bygd i 1905 med K-punkt ca. 20 meter og senere utbygd til K40. Den ble brukt fram til slutten av 1950-tallet, men er i dag en ruin. I 1926/27 ble den nye Olympiabakken bygd i St. Moritz Bad. Bakken ble offisielt åpnet 20. januar 1927. De neste tiårene ble den utbygd flere ganger. Bakkens beliggenhet rundt 1800 meter over havet gjør at den får snø tidlig om høsten, og dette gjorde at den ble brukt av flere landslag til trening foran sesongstart. De senere årene ble bakken brukt i kontinentalcupen og FIS-cupen/FIS-renn i spesielt hopp. Det siste verdenscuprennet i hopp i bakken ble holdt i 1992, eneste (doble) verdenscuprenn i kombinert i 2000.